EUROOPAN YHTEISÖJEN KOMISSIO 
Bryssel, 26.03.1998 
KOM(1998) 184 lopull. 
Ehdotus: 
NEUVOSTON PAATOS 
luvan antamisesta Espanjan kuningaskunnalle toteuttaa jäsenvaltioiden 
liikevaihtoverolainsäädännön yhdenmukaistamisesta 17 päivänä toukokuuta 1977 
annetun kuudennen neuvoston direktiivin (77/388/ETY) 2 artiklasta ja 28 a artiklan 
1 kohdasta poikkeavaa toimenpidettä 
(komission esittämä) 

PERUSTELUT 
Espanjan hallitus pyysi 23 päivänä tammikuuta 1998 komission pääsihteeristössä 
saapuneeksi kirjatulla kirjeellä jäsenvaltioiden liikevaihtoverolainsäädännön 
yhdenmukaistamisesta — yhteinen arvonlisäverojärjestelmä: yhdenmukainen 
määräytymisperuste 17 päivänä toukokuuta 1977 annetun kuudennen neuvoston 
direktiivin 77/388/ETY1 27 artiklan nojalla lupaa soveltaa erityistä verotusjärjestelmää 
romun ja jätteiden kauppaan. 
Muille jäsenvaltioille on kuudennen direktiivin 27 artiklan 3 kohdan mukaisesti ilmoitettu 
Espanjan pyynnöstä 18 päivänä helmikuuta 1998 päivätyllä kirjeellä. 
Erityisjärjestelmään, jonka Espanja aikoo ottaa käyttöön, sisältyy seuraavat määräykset: 
Romun ja jätteiden luovutukset ja yhteisön sisäiset hankinnat vapautetaan 
arvonlisäverosta. Tätä vapautusta sovelletaan ainoastaan sellaisiin verovelvollisiin, 
jotka ovat myyneet edeltävän vuoden aikana enintään 200 miljoonan Espanjan 
pesetan arvosta rautametalleja tai enintään 50 miljoonan Espanjan pesetan arvosta 
paperi-, kartonki- tai lasijätettä. Muita kuin rautametalleja koskevat liiketoimet 
vapautetaan verosta ilman myynnin määrään liittyviä rajoituksia. Jos mainitut 
enimmäismäärät ylitetään kuluvan vuoden aikana, vapautuksen soveltaminen 
päättyy siihen hetkeen, jolloin asetetut rajat ylitetään. 
Sellaisten verovelvollisten, joiden liiketoimet vapautetaan verosta edellä mainittua 
määräystä soveltamalla, tekemistä romun ja jätteiden luovutuksista ja yhteisön 
sisäisistä hankinnoista voidaan kantaa veroa viranomaisten luvalla. 
Espanjan hallituksen mukaan tämän järjestelmän tarkoituksena on verotuksen 
yksinkertaistaminen ja veropetosten estäminen tällä alalla. 
Espanjan hallitus viittaa tältä osin siihen, että tällä alalla sovellettavat hallinnolliset 
määräykset ovat usein puutteellisia, että myös laskuttamisessa esiintyy usein puutteita ja 
että kyseessä olevat elinkeinonharjoittajat, erityisesti pienet yritykset, joiden toiminnan 
seuranta ja valvominen on erittäin vaikeaa, eivät useinkaan maksa niille kuuluvaa 
arvonlisäveroa, jonka kantoon liittyy erittäin suuria käytännön ongelmia. 
Pienten romua ja jätteitä hyödyntävien elinkeinonharjoittajien, joiden liikevaihto ei ylitä 
liiketoiminnan kohteena olevien tuotteiden mukaan vahvistettuja rajoja, ei edellä mainitun 
ensimmäisen määräyksen perusteella tarvitse maksaa kyseisten tavaroiden myynnistä 
arvonlisäveroa, eikä niiden myöskään tarvitse merkitä arvonlisäveron määrää laskuihinsa. 
1 EYVL L 145, 13.6.1977, s. 1. Tätä direktiiviä on muutettu viimeksi direktiivillä 96/95/EY (EYVL L 
338, 28.12.1996, s. 89). 
Suurten romua ja jätteitä hyödyntävien elinkeinonharjoittajien hyötyminen 
verovapautuksesta pyritään välttämään siten, että raja-arvot määritellään tuotteiden 
mukaan. 
Muita kuin rautametalleja hyödyntävät elinkeinonharjoittajat voivat toisen mainitun 
määräyksen perusteella saada vapautuksen verosta, vaikka niiden kokonaisliikevaihto 
ylittäisi 200 miljoonaa Espanjan pesetaa. Tämä perustuu siihen, että muiden kuin 
rautametallien myyntihinnat ovat yleensä huomattavasti korkeammat kuin muiden 
materiaalien ja jätteiden, joten muiden kuin rautametallien kaupassa tämä liikevaihdolle 
asetettu raja saavutettaisiin melko nopeasti. 
Kyseisten verovelvollisten ei myöskään enää tarvitse suorittaa arvonlisäveroa tekemistään 
yhteisön sisäisistä hankinnoista, mikä merkitsee sitä, että näistä yhteisön sisäisistä 
luovutuksista kannetaan veroa alkuperämaassa. 
Tämän järjestelmän perusteella verosta vapautetut liiketoimet eivät anna oikeutta 
arvonlisäveron vähentämiseen. 
Edellä mainittu toinen määräys antaa sellaisille romua ja jätteitä hyödyntäville 
elinkeinonharjoittajille, jotka ovat periaatteessa vapautettuja verosta, mahdollisuuden 
asettaa toimintansa arvonlisäveronkannon piiriin ja sitä kautta saada oikeuden 
verovähennyksiin. Koska tähän vapautuksesta tehtävään poikkeukseen tarvitaan lupa, 
luvan myöntämisen yhteydessä varmistetaan samalla, että kyseiset verovelvolliset 
noudattavat verovelvoineitaan. Toisaalta se, että veronkannon piirissä pysyvät 
elinkeinonharjoittajat palkitaan oikeudella verovähennykseen, voi lisätä eri toimijoiden 
halukkuutta kuulua verotusjärjestelmän piiriin. 
Komissio on sitä mieltä, että pienten yritysten toteuttamien luovutusten ja yhteisön 
sisäisten hankintojen vapauttaminen verosta on samalla sekä verotusta yksinkertaistava 
että veropetoksia ehkäisevä toimenpide, sillä sen avulla voidaan jättää 
arvonlisäverojärjestelmän ulkopuolelle sellaiset verovelvolliset, joiden verotuksen 
valvominen ja veronkanto vaatisi kohtuuttomasti resursseja suhteessa tuloihin. 
Muiden kuin rautametallien jätteiden luovutuksiin ja yhteisön sisäisiin hankintoihin 
sovellettavat erityissäännöt ovat perusteltuja, sillä niiden avulla voidaan suojata 
liiketoimia, jotka ovat kyseisten tavaroiden arvon vuoksi erityisen alttiita veropetoksille. 
Antamalla verovelvollisille, jotka ovat periaatteessa vapautettuja verosta, mahdollisuus 
asettaa viranomaisten luvalla liiketoimensa arvonlisäverovelvollisuuden piiriin, taataan 
viranomaisten valvonnan tiukentaminen. 
Komissio on näin ollen sitä mieltä, että Espanjan kuningaskunnalle voidaan antaa lupa 
soveltaa ehdotettua poikkeusta 31 päivään joulukuuta 2000. 
Komissio vahvisti 10 päivänä heinäkuuta 1996 työohjelman, jonka tavoitteena on ottaa 
asteittain käyttöön uusi yhteinen arvonlisäverojärjestelmä2. Näyttää näin ollen olevan 
KOM(96) 328 lopullinen, 22.7.1996. 
perusteltua rajoittaa ehdotetun vapautuksen voimassaolo 31 päivään joulukuuta 2000, 
jolloin voidaan arvioida tämän poikkeavan toimenpiteen yhteensopivuutta uuden yhteisen 
arvonlisäverojärjestelmän yhteydessä omaksuttavan lähestymistavan kanssa. 
Ehdotus: 
NEUVOSTON PÄÄTÖS 
luvan antamisesta Espanjan kuningaskunnalle toteuttaa jäsenvaltioiden 
liikevaihtoverolainsäädännön yhdenmukaistamisesta 17 päivänä toukokuuta 1977 
annetun kuudennen neuvoston direktiivin (77/388/ETY) 2 artiklasta ja 28 a artiklan 
1 kohdasta poikkeavaa toimenpidettä 
EUROOPAN UNIONIN NEUVOSTO, joka 
ottaa huomioon Euroopan yhteisön perustamissopimuksen, 
ottaa huomioon jäsenvaltioiden liikevaihtoverolainsäädännön yhdenmukaistamisesta — 
yhteinen arvonlisäverojärjestelmä: yhdenmukainen määräytymisperuste 17 päivänä 
toukokuuta 1977 annetun kuudennen neuvoston direktiivin 77/388/ETY1 ja erityisesti sen 
27 artiklan, 
ottaa huomioon komission ehdotuksen, 
sekä katsoo, että 
direktiivin 77/388/ETY 27 artiklan 1 kohdan nojalla neuvosto voi yksimielisesti komission 
ehdotuksesta antaa jäsenvaltioille luvan ottaa käyttöön tästä direktiivistä poikkeavia 
erityistoimenpiteitä veronkannon yksinkertaistamiseksi tai tietyntyyppisten veropetosten ja 
veron kiertämisen estämiseksi, 
Espanjan kuningaskunta pyysi 23 päivänä tammikuuta 1998 saapuneeksi kirjatulla kirjeellä 
komissiolta lupaa ottaa käyttöön direktiivin 77/388/ETY 2 artiklasta ja 28 a artiklan 1 
kohdasta poikkeavan toimenpiteen, 
muille jäsenvaltioille ilmoitettiin kuudennen direktiivin 27 artiklan 3 kohdan mukaisesti 
Espanjan kuningaskunnan pyynnöstä 18 päivänä helmikuuta 1998, 
kyseisen erityistoimenpiteen tarkoituksena on vapauttaa verosta paperi-, kartonki- ja 
lasiromun ja -jätteen luovutukset ja yhteisön sisäiset hankinnat, joiden myynnistä 
verovelvolliselle syntynyt liikevaihto oli edeltävänä vuonna alle 50 miljoonaa Espanjan 
pesetaa, 
1 EYVL L 145, 13.6.1977, s. 1. Tätä direktiiviä on muutettu viimeksi direktiivillä 96/95/EY (EYVL L 
338, 28.12.1996, s. 89). 
toimenpiteen tarkoituksena on myös vapauttaa verosta rautametalliromun ja -jätteen 
luovutukset ja yhteisön sisäiset hankinnat, joiden myynnistä verovelvolliselle syntynyt 
liikevaihto oli edeltävänä vuonna alle 200 miljoonaa Espanjan pesetaa, 
lisäksi toimenpiteen tarkoituksena on vapauttaa verosta muiden kuin rautametallien 
luovutukset ja yhteisön sisäiset hankinnat, riippumatta verovelvolliselle näiden tuotteiden 
myynnistä syntyvästä liikevaihdosta, 
näiden erityistoimenpiteiden nojalla verosta vapautetut liiketoimet eivät anna oikeutta 
arvonlisäveron vähennykseen, 
verovelvolliset, joiden toiminta kuuluu tämän erityisjärjestelmän mukaisen vapautuksen 
soveltamisalaan, voivat Espanjan kuningaskunnan määräämillä edellytyksillä saada luvan 
jättää toimintansa kyseisen erityisjärjestelmän ulkopuolelle, 
kyseinen järjestelmä on samalla sekä verotusta yksinkertaistava että veropetoksia 
ehkäisevä toimenpide, sillä sen avulla voidaan jättää arvonlisäverojärjestelmän 
ulkopuolelle sellaiset verovelvolliset, joiden verotuksen valvominen ja veronkanto vaatisi 
kohtuuttomasti resursseja suhteessa tuloihin, 
tämä erityisjärjestelmä täyttää näin ollen kuudennen direktiivin 27 artiklan edellytykset, 
komissio vahvisti 10 päivänä heinäkuuta 1996 työohjelman2, johon sisältyi aikataulu 
ehdotuksille ja jossa määrättiin asteittaisesta etenemisestä kohti yhtenäismarkkinoilla 
sovellettavaa uutta yhteistä arvonlisäverojärjestelmää, 
lupa on voimassa 31 päivään joulukuuta 2000, jolloin voidaan arvioida 
poikkeustoimenpiteen yhdenmukaisuutta uuden yhteisen arvonlisäverojärjestelmän 
yhteydessä omaksuttavan kokonaisvaltaisen lähestymistavan kanssa, 
tämä poikkeus ei vaikuta Euroopan yhteisöjen omiin arvonlisäverotuloihin, 
ON TEHNYT TÄMÄN PÄÄTÖKSEN: 
KOM(96) 328 lopullinen, 22.7.1996. 
1 artikla 
Espanjan kuningaskunnalla on lupa soveltaa 31 päivään joulukuuta 2000 romujen ja 
jätteiden kauppaan erityistä verotusjärjestelmää, johon sisältyy 17 päivänä toukokuuta 
1977 annetusta kuudennesta neuvoston direktiivistä 77/388/ETY poikkeavia määräyksiä. 
Tähän järjestelmään sisältyvät kyseisestä direktiivistä poikkeavat määräykset on määritelty 
jäljempänä 2, 3 ja 4 artiklassa. 
2 artikla 
Kuudennen direktiivin 77/388/ETY 2 artiklan 1 kohdasta poiketen vapautetaan 
arvonlisäverosta: 
« 
- paperi-, kartonki- ja lasiromun ja -jätteen luovutukset, joiden myynnistä 
verovelvolliselle syntynyt liikevaihto oli edeltävänä vuonna alle 50 miljoonaa Espanjan 
pesetaa, 
- rautametalliromun ja -jätteen luovutukset, joiden myynnistä verovelvolliselle syntynyt 
liikevaihto oli edeltävänä vuonna alle 200 miljoonaa Espanjan pesetaa, 
- muiden kuin rautametallien luovutukset. 
3 artikla 
Kuudennen direktiivin 77/388/ETY 28 a artiklan 1 kohdan a alakohdasta poiketen 
vapautetaan arvonlisäverosta: 
- yhteisön sisäiset paperi-, kartonki- ja lasiromun ja -jätteen hankinnat, joiden myynnistä 
verovelvolliselle syntynyt liikevaihto oli edeltävänä vuonna alle 50 miljoonaa Espanjan 
pesetaa, 
- yhteisön sisäiset rautametalliromun ja -jätteen hankinnat, joiden myynnistä 
verovelvolliselle syntynyt liikevaihto oli edeltävänä vuonna alle 200 miljoonaa Espanjan 
pesetaa, 
- muiden kuin rautametallien yhteisön sisäiset hankinnat. 
4 artikla 
Verovelvolliset, joiden toiminta kuuluu edellä mainittujen 2 ja 3 artiklassa tarkoitettujen 
vapautusten soveltamisalaan, voivat saada luvan jättää nämä luovutukset ja yhteisön 
sisäiset hankinnat tällä päätöksellä hyväksytyn erityisjärjestelmän ulkopuolelle. 
5 artikla 
Tämä päätös on osoitettu Espanjan kuningaskunnalle. 
Tehty Brysselissä 
Neuvoston puolesta 
Puheenjohtaja 
ISSN 1024-4492 
KOM(98) 184 lopullinen 
ASIAKIRJAT 
FI 09 10 06 
Luettelonumero : CB-CO-98-199-FI-C 
ISBN 92-78-32571-6 
Euroopan yhteisöjen vkalHslen julkaisujen toimisto 
L-2985 Luxemteg 
va